paragraph_text: Od 1931. do 1932. nastupao je u Europskom automobilističkom prvenstvu za Alfa Corse u bolidima Alfa Romea. Na Velikoj nagradi Belgije na Spa-Francorchampsu osvojio je prvo postolje, zajedno sa suvozačem Baconinom Borzacchinijem. Sljedeće 1932. dolazi do prve pobjede na Velikoj nagradi Italije na Monzi, a zatim i na Velikoj nagradi Francuske na stazi Reims-Gueux. Na posljednjoj utrci koja se vozila na Nürburgringu za Veliku nagradu Njemačke, Tazio osvaja drugo mjesto iza momčadskog kolege Rudolfa Caracciole. S četiri osvojena boda, osvaja naslov prvaka te sezone.<ref> AIACR European Championship 1932 standings Driver Database. Pristupljeno 24. srpnja 2021.